section_heading: Srednjovjekovlje
paragraph_text: Osim snažne političke uloge crkve i utjecaja (brojni plemići bili su biskupi i nadbiskupi), kršćanstvo, prije svega Katolička Crkva, bila je najveći promicatelj znanosti i umjetnosti tijekom renesanse i baroka, gdje su upravo u prevladavajuće umjetničkoj Italiji ostvarena najveća književna (talijanska trojka Petrarca, Boccaccio i Dante), arhitektonska, likovna, kiparska, glazbena i dr. ostvarenja. Uz Italiju, i ostale perjanice europske kulture Francuska i Španjolska bile su katoličke, odnosno kršćanske zemlje. S druge strane, pravoslavno Bizantsko Carstvo očuvalo je europski identitet i u rubnim predjelima JI Europe, čak ga i proširio na područja Bliskog Istoka, Kavkaza, Turske i Egipta (koptski kršćani). Zapadni dio tog prostora, zbog snažnog istonoeuropskog utjecaja tijekom stoljeća, kasnije će se tijekom 20. stoljeća smatrati dijelom Europe i potaknuti rasprave o različitosti europskih zemljopisnih i kulturno-povijesnih granica i utjecaja.